stanford-oval/wikipedia huggingface dataset:
יוסף ריבלין
אחרית ימיו

במשך שנים ארוכות נדד ריבלין בין השכונות שהקים, וגר בכל אחת מהן. לאחר מות אשתו הראשונה (לעיל) נישא בשנית למרים לבית פיזיצר, ונולדו לו שני בנים ושתי בנות. בין בניו החזן ומורה החזנות שלמה זלמן ריבלין.
בני משפחתו סבלו מאוד הן בשל המעברים הרבים והן בשל מצוקתם הכלכלית הקשה, עקב התעקשותו של ריבלין להוכיח כי כספי הציבור שבידו נתונים לציבור בלבד. 

בשלהי שנת תרנ"ו (1896) נפטר והותיר את משפחתו בחוסר כל. רבים ספדו לו, וביניהם יחיאל מיכל פינס אשר הכביר מילות הספד על חברו הטוב מעל דפי עיתון החבצלת. שמו של ריבלין הונצח לאחר מותו בקריאת אחד מרחובות נחלת שבעה על שמו. הייתה זו מחוות הנצחה ראשונה מסוגה, שכן הוא התעקש כל ימיו שלא ייקרא דבר מכל שבנה על שמו.
כתביו

ריבלין כתב, כאמור, מאות שירים, אותם הוציאו לבסוף צאצאיו בספר שנקרא "ברית אבות בסערת אליהו". בספר פזמונים זה ביטא את עקרונות הגאולה על פי הגר"א, אותם למד לדבריו מסבו. בפזמוניו שילב שני נושאים עיקריים: תיאור פועלם של תלמידי הגר"א, למען העלייה לציון ולמען יישוב ירושלים ותיאור חד ובהיר של תורת האתחלתא דגאולה מבית מדרשו של הגר"א. ר' יושעה התווה תוכנית ברורה כיצד לבצע את השלבים השונים של האתחלתא. הספר יצא בכמה מהדורות, שהאחרונה שבהן כוללת שירים שנכתבו על ידי צאצאיו ברוח פזמוניו.
בשנת 1966 ראה אור קובץ ממאמריו, שנקרא בשם "מגילת יוסף".
לקריאה נוספת

בנין יוסף, לדמותו של ר' יוסף ריבלין, ולקט נבחר מכתביו. הוצאת אור האורות, ירושלים תשע"א.
אלעזר הורביץ (עורך), מוסד היסוד - תולדות ועד הכללי כנסת ישראל, ירושלים תשי"ח (1958).
יוסף רבלין, ברית אבות בסערת אליהו - פזמוני ר' יושעה רבלין, הוצאת אורחות, ירושלים תשס"ד.
אברהם ב' ריבלין, "אישים למען ציון: חולמים ומגשימים" בהוצאת אל"ף 1978, הפרק "פורץ חומות ירושלים - יוסף ריבלין", עמוד 87.
יוסף אביב"י, "קול התור - דור אחר דור", מכילתא א (תש"פ), עמ' 159–336.
הערות שוליים

↑  ראה: החבצלת, כ"ח באלול תרנ"ו, 6 בספטמבר 1896
| --- | --- |
בקרת זהויות :  NLI: 987007297188905171  GND: 1053485301  ISNI: 0000 0003 9568 3010  LCCN: no2004094851  NTA: 270515372  VIAF: 290418650   WorldCat (עם VIAF): 290418650
דיברטיקוליטיס

| --- | --- |

 תחום:  גסטרואנטרולוגיה, מחלות מעיים
 תסמינים:  כאב בטן, שלשול, עצירות, בחילה, חום, melena 
 טיפול:  מטרונידזול  levofloxacin hemihydrate  ציפרופלוקסצין  L-scopolamine 
 קישורים ומאגרי מידע
 eMedicine:  173388 
 MeSH:  D004238
 סיווגים
 ICD-10:  K57 
 
דיברטיקוליטיס (diverticulitis, בעברית: סַעֶפֶת) היא מחלה דלקתית של סעיפים הנוצרים במעי הגס, ולמעשה מהווה סיבוך של דיברטיקולוזיס. זוהי התוצאה של פרפורציה (התהוות של חור) בסעיף או כיס הבולטים מתוך המעי הגס.
תמונה קלינית

לרוב, חולים מציגים תמונה קלינית המורכבת מטריאדה קלאסית: חום, לויקוציטוזיס וכאב ברביע השמאלי התחתון של הבטן (כתוצאה מהמעורבות של חלק המעי הגס הנקרא סיגמא, ואשר מעורב ברוב המקרים במחלה). חולים יכולים להתלונן גם על בחילה או שלשול, ולעיתים גם על עצירות. תלונות פחות שכיחות יהיו כאבים ברביע הימני התחתון של הבטן; תלונות אלו יכולות לבוא רק במצב בו הסיגמא (השמאלית בדרך כלל) ארוכה מאוד- דוליקו-מגה-סיגמא, כך שהכאב מופיע למעשה בצד ימין של הבטן. תלונות על כאבים בבטן הימנית יכולות לבוא גם על רקע דיברטיקוליטיס של המעי הימני, אם כי מצב זה פחות שכיח. תמונות קליניות נוספות קשורות לסיבוכים נוספים בדיברטיקוליטיס: כך למשל, התמונה הקלינית יכולה להתבטא בחסימת המעי הדק, כתוצאה מהידבקות המעי הדק לאזור הדלקתי של הדיברטיקולה ויצירת חסימה בגלל זווית ההידבקות. כמו כן, שלפוחית השתן עלולה להידבק לדיברטיקולה המודלקת, אשר מביאה לתמונה דמוית דלקת בשלפוחית השתן ותכיפות בהשתנה. לעיתים הדיברטיקולה נדבקת לשחלות והתמונה הקלינית תהיה גניקולוגית ותכלול כאבים באגן.
אבחנה

כאשר יש קושי באבחנה על סמך תלונות החולה עצמן, ניתן לאבחן את המחלה על ידי CT, MRI או אולטרה סאונד. CT ו- MRI מספקים מידע דומה באשר להימצאות הדיברטיקוליטיס, גודלו ומיקומו. גם בדיקת אולטראסאונד יכולה להדגים את מיקום הדיברטיקוליטיס, וניתן לנקז את האבצס תחת הדרכת אולטראסאונד (או CT).
סיווג

חומרת המחלה יכולה להיות קלה כשמעורב אזור מוגבל מסביב למעי, או חמורה וסוערת המערבת את הצפק כשמתרחשת זליגת צואה מתוך המעי לחלל הבטן העלולה להביא למות החולה (fecal peritonitis). לפיכך, סווגה המחלה על פי חומרתה (Hinchey and associates) בהתאם למדרג הבא:
סוג 1: התהוות אבצס מסביב למעי הגס או במזנטריום (מצע המעי).
סוג 2: walled off pelvic abcess- מצב בו האבצס נדד לאזור מרוחק מהדיברטיקולה עצמה.
סוג 3: פריטוניטיס (דלקת של הפריטוניאום) מפושטת ומוגלתית.
סוג 4: generalized fecal peritonitis.
טיפול בדיברטיקוליטיס ללא סיבוכים

דיברטיקוליטיס שלא גורם למאקרו-פרפורציה, התהוות אבצסים, פיסטולות או חסימות מעיים, יטופל על ידי מתן אנטיביוטיקה; לעיתים אין צורך לאשפז את החולה בבית החולים, בעיקר כאשר הכאבים אינם עזים. מתן מורפין להקלה על הכאבים אינו מומלץ, היות שהוא מעלה את הלחץ בתוך חלל המעי הגס, ולכן יש להעדיף meperidine. מרבית החולים עם דיברטיקוליטיס קל יגיבו לטיפול אנטיביוטי, עם שיפור ניכר תוך 48 שעות. לאחר שלושה עד שישה שבועות יש להמשיך את הבירור על מנת לשלול גידולים (שיכולים לחקות דיברטיקוליטיס). בנוסף למתן טיפול אנטיביוטי, מומלצת תזונה דלה בסיבים. הסיכוי לפתח דיברטיקוליטיס נוסף לאחר ההתקף הראשון נמוך מ-25%, אולם לעיתים הדעות חלוקות באשר לצעירים הלוקים בדיברטיקוליטיס (מתחת לגיל 45). במקרים אלו חלק מהמנתחים מציעים ניתוח להסרת הסיגמא (סיגמואידקטומיה) לאחר ההתקף הראשון, לאור חשש להתלקחות נוספת בתדירות גבוהה יותר. בכל מקרה, במידה והחולה סובל מהתקפים חוזרים ונשנים של דיברטיקוליטיס, מומלצת התערבות כירורגית. אין כיום המלצה גורפת אם הניתוח צריך להתבצע לאחר ההתקף השני או לאחר מספר התקפים ויש לבחון את חומרת ההתקפים, גילו של החולה וכשירותו לניתוח.
טא-נהסי קואטס

| --- | --- |

 לידה:  30 בספטמבר 1975 (בן 49) בולטימור, מרילנד, ארצות הברית 
 מדינה:  ארצות הברית ארצות הברית
 השכלה:  אוניברסיטת הווארד  המכון הפוליטכני של בלטימור  Woodlawn High School 
 מעסיק:  האטלנטיק, טיים מגזין, המכון הטכנולוגי של מסצ'וסטס, וילג' ווייס, Washington City Paper, Philadelphia Weekly, אוניברסיטת העיר ניו יורק 
 פרסים והוקרה:  The Hillman Prize for Opinion & Analysis (2012)  Kirkus Prize for Nonfiction (אוקטובר 2015)  Eisner Award for Best Limited Series (2018)  עמיתי מקארתור (2015)  פרס המגזין הלאומי (2013)  פרס ג'ורג' פולק (2014)  פרס הספר הלאומי (2015) 
 קישורים חיצוניים
 פייסבוק:  112587992089658
 טוויטר:  tanehisicoates
 ta-nehisicoates.com
 
טא-נהסי קואטס (באנגלית: Ta-Nehisi Coates; נולד ב-30 בספטמבר 1975) הוא עיתונאי, בלוגר, סופר, וקומיקסאי אפרו-אמריקאי.
ביוגרפיה

קואטס נולד וגדל במערב בולטימור שבמרילנד. אביו פול היה חבר בתנועת הפנתרים השחורים ומייסד הוצאת הספרים בלאק קלאסיק פרס שמתמחה בספרות אפרו-אמריקאית. אמו שריל הייתה מורה. ב-1993 החל ללמוד ספרות אנגלית ואמריקאית באוניברסיטת הווארד בוושינגטון אך לא סיים את התואר.
קואטס החל לעבוד כעיתונאי ב-Washington City Paper ולאחר מכן עבד בפילדלפיה ויקלי, בוילג' ווייס ובטיים, מכל משרות אלו פוטר. בשנת 2008 פרסם את המאמר "This Is How We Lost to the White Man" במגזין The Atlantic, לאחר שקודם לכן נדחה פרסומו על ידי הטיים. במאמר ביקר קואטס את ביל קוסבי על שמרנותו וגישתו כלפי הקהילה השחורה. המאמר זכה להצלחה וקואטס קיבל מהמגזין במה בדמות בלוג העוסק בנושאי תרבות פופולרית ונושאים הקשורים לקהילה האמריקאית-אפריקאית. כמו כן מונה לעורך בכיר ולכתב ראשי במגזין. במהדורת יוני 2014 פרסם המגזין בכתבת השער את המאמר פרי עטו של קואטס "The Case for Reparations" עליו עבד במשך קרוב לשנתיים. במאמר שטח קואטס את דעתו באשר לגזענות המובנת בארצות הברית וטען כי על הממשל האמריקאי להעניק שילומים לקהילה השחורה. את ההתנגדויות לרעיון השווה קואטס להתנגדויות בישראל ובגרמניה להסכם השילומים.
במקביל לכתיבתו באטלנטיק כותב קואטס מאמרי אורח בניו יורק טיימס בוושינגטון פוסט ובעיתונים נוספים.
קואטס כתב עבור חברת מארוול קומיקס את הסדרה החדשה של עלילות "הפנתר השחור" תחת השם "A Nation Under Our Feet", ששואבת השראתה מספרו של סטיבן האן על מאבקם הפוליטי של השחורים בארצות הברית. חוברת ראשונה בסדרה, באיורו של בריאן סטלפריז, התפרסמה באפריל 2016.
בשנים 2012 - 2014 שימש פרופסור אורח במכון הטכנולוגי של מסצ'וסטס וב-2014 היה עמית בבית הספר לעיתונאות של אוניברסיטת העיר ניו יורק. ב-2015 נבחר לעמית מקארתור.
בשנת 2021 החל לעבוד כתסריטאי בסרט "Wrong Answer" בבימויו של ראיין קוגלר ובכיכובו של מייקל בי. ג'ורדן. הסרט עתיד לצאת במהלך 2025.
ביוני 2023 השתתף בפאנל בפסטיבל הספרות הפלסטיני ברמאללה, והתייחס בדבריו לכיבוש הישראלי. הוא שב והתייחס לנושא זה בראיון בנובמבר 2023.
ב 30 בספטמבר 2024 התראין קואטס לתוכנית הבוקר של רשת CBS, בעקבות ספרו החדש The Message (אנ') (ראו פירוט על הספר בהמשך הערך).  מגיש התוכנית, טוני דוקופיל(אנ'),  שאל את קואטס אם הוא מסרב להכיר בזכותה של ישראל להתקיים, והאם עצם קיומה של מדינה יהודית מעליב אותו. לאחר הראיון, זומן דוקופיל לישיבה עם מחלקת הגזע והתרבות של חדשות CBS, וננזף שם על ידי חלק מהמנהלות, כיוון שלטענתן לא שמר על נייטרליות בראיון. מנגד, יצאו מנהלות אחרות להגנתו של דוקופיל, ביניהן שרי רדסטון(אנ'), מנהלת תאגיד פרמונט גלובל, שאליו שייכת רשת CBS.
קואטס הוא אתאיסט, מתגורר בהארלם שבניו יורק, נשוי ואב לבן. בנו קרוי על שמו של סאמורי טורה, מנהיג אפריקאי-מוסלמי שנלחם בכוחות האימפריה הקולוניאלית הצרפתית.
ספריו

קואטס הוא מחברם של מספר ספרים:
Asphalt Sketches, ספר שירה שפורסם ב-1999.
The Beautiful Struggle: A Father, Two Sons, and an Unlikely Road to Manhood - הספר פורסם ב-2008 ועוסק בילדותו של קואטס ובאביו
בין העולם וביני (באנגלית: Between the World and Me) - הספר יצא לאור ב-2015 ושאב השראתו מספרו של ג'יימס בולדווין "The Fire Next Time". בדומה לספרו של בולדווין הספר כתוב כמכתב. הוא פונה לבנו של המחבר ועוסק בענייני החברה האמריקאית ויחסה לקהילה השחורה. עם פרסומו דורג במקום הראשון ברשימת רבי-המכר של הניו יורק טיימס. הספר זיכה את קואטס בפרס הספר הלאומי. הספר תורגם לעברית על ידי זהר אלמקייס ויצא לאור בעברית ב-2018 בהוצאת הקיבוץ המאוחד, "קו אדום דק".
שמונה שנים שלטנו (We Were Eight Years in Power) - אוסף מאמרים שפרסם באטלנטיק במהלך שנות כהונתו של נשיא ארצות הברית ברק אובמה. הספר יצא לאור ב-2017. הספר יצא לאור בעברית ב-2020 בהוצאת הקיבוץ המאוחד. הספר זיכה אותו בפרס דייטון לספרות שלום
The Water Dancer ("רקדן המים"), הרומן העלילתי הראשון של קואטס, שיצא לאור בשנת 2019. סיפור דמיוני על גיבור-על בשם חירם ווקר, המתרחש בתקופת העבדות בארצות הברית. ווקר אינו יכול לזכור את אמו, אך הוא בעל זיכרון צילומי ובעל יכולת מיוחדת להעביר אנשים ממקום למקום דרך נתיבי מים.
The Message ("המסר") (אנ'), ראה אור בספטמבר 2024, בהוצאת רנדום האוס. בספר אסופה בת ארבעה מאמרים המתארים את רשמיו של קואטס מנסיעות שערך לכממה מקומות: מסעו לדקר, סנגל; ביקורו בעיירה קטנה בשם שאפין(אנ') בקרוליינה הדרומית, שם נפגש קואטס עם מורה בבית ספר מקומי, שנאלצה להסיר את ספרו של קואטס "בין העולם וביני" מתוכנית הלימוד שלה;  וביקור של עשרה ימים שערך קואטס בקיץ 2023 בגדה המערבית ובמזרח ירושלים.  בראיון לכתב העת ניו יורק התייחס קואטס לספר זה, גינה את הכיבוש הישראלי ואמר: "אני לא חושב שאי פעם בחיי הרגשתי את אש הגזענות בוערת באופן יותר זר ואינטנסיבי מאשר בישראל".
הערות שוליים

↑  Fear of a Black Pundit: Ta-Nehisi Coates raises his voice in American media, אובזרבר, 5 במרץ 2013
↑  ‘This Is How We Lost to the White Man’, המאמר באתר האטלנטיק
↑  The Case for Reparations, ריאיון עם קואטס באתר האטלנטיק, 12 ביוני 2014
↑  The Case for Reparations, המאמר באתר האטלנטיק
↑  Ta-Nehisi Coates Is Writing the ‘Black Panther’ Comic for Marvel, אתר גרנטלנד, 23 בספטמבר 2015
↑  Ta-Nehisi Coates to Write Black Panther Comic for Marvel, הניו יורק טיימס, 22 בספטמבר 2015
↑  טה-נהיסי קואטס באתר קרן מקארתור
↑   שירין פלאח סעב, הסופר טא־נהסי קואטס ברמאללה: "המצב מאוד ברור. זה כיבוש", באתר הארץ, 1 ביוני 2023
↑  Ta-Nehisi Coates on Visiting Palestine: “I Immediately Understood What Was Going On”, Democracy Now!, ‏2 בנובמבר 2023 (באנגלית)
↑  Stephen Battaglio, CBS News won’t discipline host after controversial Ta-Nehisi Coates interview about Israel, ‏8 באוקטובר 2024
↑  ביקורת על הספר באתר הניו יורק טיימס, 17 באוגוסט 2015
↑  HARDCOVER NONFICTION, אתר הניו יורק טיימס, 2 באוגוסט 2015
↑  טה-נהסי קואטס באתר הפרס
↑  The Return of Ta-Nehisi Coates, ניו יורק, ‏23 בספטמבר 2024 (באנגלית).
↑  Ta-Nehisi Coates 'not worried' about career over Palestine book, The New Arab, ‏24 בספטמבר 2024 (באנגלית)
| --- | --- |
בקרת זהויות :  NLI: 987007384379305171  PLWABN: 9811286528805606  BIBSYS: 1460961538096  BNE: XX5643353  BnF: cb17031949t (data)  CANTIC: a19189618  CiNii: DA18538709  GND: 1077111991  ICCU: PUVV442145  ISNI: 0000 0000 3654 4350  LCCN: n2008001084  NDL: 001255387  NKC: mzk2016928722  NLA: 54852456  NLK: KAC201927754  NTA: 396284353  RERO: 02-A026000973  SUDOC: 188678409  Trove: 1602251  VIAF: 63473922   WorldCat (עם VIAF): 63473922
מצעד צבאי

מצעד צבאי רוסי בשנת 2010 לרגל יום הניצחון על גרמניה הנאצית
אדולף היטלר מצדיע במועל יד למצעד צבאי, 1936
מצעד צבאי רוסי בשנת 2020 לרגל יום הניצחון על גרמניה הנאצית
מצעד צבאי בצפון קוריאה, 2015
מצעד צבאי ביוון, 2020
מצעד צבאי הוא מערך של חיילים הנעים במקבץ וצועדים בקו ישר או במסלול קבוע מראש. בימינו, מצעד צבאי אינו משמש לצורכי לחימה והוא טקסי בלבד, אם כי בעבר חיילים היו נלחמים במערך זה. בעת המודרנית, המצעד הצבאי משמש לצורכי תעמולה והוא נערך ביום העצמאות של מדינה או ביום זיכרון לסיומה של מלחמה גדולה וחשובה, למשל יום הניצחון על הנאצים.
היסטוריה

מקורו של המצעד הצבאי הוא מימי קדם, בהם הלוחמים היו צועדים במקבץ צפוף כמקשה אחת. מערך זה היה קשה להכנעה והוא הנחיל למצביאים שהשתמשו בו ניצחונות לרוב, דוגמת אלכסנדר מוקדון. לוחמיו אחזו מגן ביד אחת וחרב ביד השנייה ויצרו "פלנקס" מקדוני. כאשר אחד מן החיילים היה מותקף החייל שלצידו היה מרים מעליו את המגן. הפלנקס כלל 16 שורות של חיילים מלוכדים. השורה הראשונה נעה כאשר חרבותיה (או חניטות הלוחמים) שלופות לעבר האופק, וכל שורה שלאחריה הניפה את החרבות מעלה יותר לעומת השורה שלפניה. אימון החיילים להילחם באופן זה ולהישאר דרוכים במערך לאורך קרב הצריך משמעת רבה וקצינים אסרטיביים.
כיום, הודות לאבק השרפה, לרובים ולאקדחים, לחימה במקבץ צפוף אינה מהווה יתרון אלא חולשה. לכן, מצעדים צבאיים נערכים באופן טקסי כדי לחנך את החיילים ולשמור על רמה גבוהה של משמעת. המצעדים נערכים לאחר ניצחון בקרב גדול, במלחמה גדולה, כהרתעה לפני יציאה למלחמה, או לרוב כדי לציין יום חג או יום זיכרון כגון יום עצמאות של לאום, או לזכר מלחמה גדולה ועקובה מדם.
במצעד הצבאי החיילים לא רק הולכים בשורות ישרות ומסודרות. המצעד יכול לכלול גם צעדה ורקיעה במקום וכן תרגילי סדר חמושים. בתרגילים אלה החיילים זורקים כלי נשק לחיילים אחרים במצעד ותופסים אותם באופן מתוזמן וקצוב. ההליכה ברוב המצעדים אינה הליכה רגילה, אלה הליכה בה החיילים מיישרים את רגליהם באוויר ומבצעים פסיעות גדולות ורמות יחדיו. כמו כן החיילים נושאים את נשקם באופן טקסי, למשל במצב "הכתף" בו הנשק מוצמד לכתפיהם. כאשר המצעד עומד ואינו נע החיילים מקבלים הוראה לעמוד בעמידת נוח בה רגליהם פרוסות מעט ועמידת דום בה הרגליים צמודות והגב זקוף. אחד מן המצעדים הוותיקים והמוכרים ביותר באירופה הוא המצעדי הצבאי שנערך ביום הבסטיליה, ב-14 ביולי בשאנז אליזה בפריז לכבוד יום העצמאות של צרפת.
מצעדים צבאיים במדינות שונות > ישראל

מצעד צבאי נערך בישראל מדי יום העצמאות למדינה. מצעד צה"ל הראשון לא נערך ביום העצמאות דווקא, אלא בכ' בתמוז תש"ח (27 ביולי 1948) שהיה יום השנה לפטירתו של חוזה המדינה בנימין זאב הרצל. במצעדים צעדו חיילים מחיילות צה"ל השונים: חייל רגלים במדים ירוקים, חיל האוויר במדי חאקי וחיל הים במדים לבנים. כמו במצעדים אחרים, חיילים במצעד נהגו בג'יפים צבאיים וטנקים נעו ברחובות. כיום, כבר לא נהוג לערוך בישראל מצעדים צבאיים, אך מדי יום עצמאות מתקיים מטס גדול מעל ערי ישראל, ובסיסי צה"ל השונים פתוחים למבקרים.
מצעדים צבאיים במדינות שונות > רוסיה

מצעדים צבאיים נערכו ברוסיה ובברית המועצות מאז סיום מלחמת העולם השנייה. הרוסים מציינים את יום הניצחון על הנאצים, או בשפתם "יום הניצחון במלחמת המולדת הגדולה", מדי 8 במאי. באירופה, יום הניצחון על גרמניה הנאצית הוא ה-9 במאי, אך מאחר שכוחות ברית המועצות סיימו לכבוש את עמדותיהם ולהכניע את אויביהם יום לפני כן, הרוסים מציינים את יום הניצחון יום קודם לעומת מקביליהם האירופאיים. המצעד ברוסיה נערך מדי שנה בעיר הבירה מוסקבה, הוא גדול מאוד וכולל עשרות אלפי חיילים מחילות רוסיה השונים. המצעד מלווה בטנקים חדישים אותה מפתחת המדינה, ברכבי קרב משוריינים ובמטס צבאי עם מטוסי הקרב המשוכללים ביותר של החיל. המצעד אף כולל תותחי ארטילריה ורכבי טילים. נשיא המדינה נואם עם פתיחת המצעד וכן הטקס מלווה בתזמורת צבאית, במקהלה צבאית ובזיקוקי דינור. וטרנים (ותיקי המלחמה) של ברית המועצות צועדים אף הם במצעד או עולים לבמה ומציגים את דרגותיהם הרמות דוגמת עיטור הניצחון, עיטור הדגל האדום, עיטור גיבור ברית המועצות ועוד ומספרים את סיפור לחימתם בקרב.
מצעדים צבאיים במדינות שונות > צפון קוריאה ואיראן

בצפון קוריאה ואיראן מצעדים צבאיים נערכים אחת למספר חודשים. המצעדים באים להראות את אופייה הלוחמני של המדינה הנשלטת על ידי דיקטטורות. בשתי המדינות, מציגים רבבות של חיילים וקצינים מכל אגפי הצבא, ולאחריהם נכנסות לכיכר המצעד שיירות של כלי רכב צבאיים. ביניהם נכללים רכבי קומנדקר, רכבים משוריינים, טנקים, רכבי נ"מ ומשאיות טילים. דגלי המדינות מתנוססים לאורך כל המצעד והוא גם נערך לאורך זמן רב יחסית כדי ליצור רושם ותחושה של עוצמה. באירן, מתנוססות כרזות במצעד ומוצגים דגלי וסמלי המהפכה האיראנית. בכל הטקסים האחרונים בצפון קוריאה נכח קים ג'ונג-און כאשר לצידיו מפקדי הצבא הבכירים ביותר. הוא נראה מחויך בטקסים ולפי קצב מחיאת כפיו מתנהל המצעד וכן מחיאות הכפיים של הסובבים אותו. המצעדים משודרים בטלוויזיה באופן דרמטי וקיצוני, הבא לייצר אווירה של אחדות לאומית ורוח קרב.
ראו גם

מצעד צה"ל
תזמורת צבאית
תהלוכה
הערות שוליים

↑   על טקסים ומצעדים
↑   על המצעד הצבאי בצרפת
| --- | --- |
בקרת זהויות :  NLI: 987012575114805171  NKC: ph369377
מודוס (בלשנות)
רשימת המודוסים

הרשימה שלהלן היא חלקית, וכוללת רק את המודוסים שסימונם בשפות השונות נפוץ יחסית. מקובל לחלק את המודוסים לשתי קבוצות עיקריות:
Realis (ריאליס) - מודוסים שמביעים אירועים או מצבים מציאותיים.
Irrealis (איריאליס) - מודוסים שמביעים אירועים או מצבים שאין להם קיום במציאות.
| שם בעברית | שם באנגלית | תפקיד |
| --- | --- | --- |
| דקלרטיבי | Declarative |  |
| חיווי, אינדיקטיבי | Indicative |  |
| חיזוק | Energetic | מבטא אירוע או מצב שהדובר אינו מטיל כל ספק בקיומו במציאות. למשל, בערבית קלאסית הצורה המוארכת يَكتُبُنَّ "יַכְתֻבֻנַּ" - "הם אכן יכתבו". |
| ציווי | Imperative |  |
| איסור, ציווי שלילי | Prohibitive | שלילת הציווי, למשל: "אל תלך". |
| תילוי | Subjunctive, Conjunctive |  |
| איווי, פיקוד, יוסיב | Jussive | הבעת רצון או משאלה כללית, למשל: "יהי אור", "תחי צרפת". |
| זירוז (עצמי), קוהורטטיבי | Cohortative | זירוז עצמי, הבעת כוונה אישית לבצע פעולה. למשל בעברית מקראית: "אלכה-נא" (רות ב' ב') |
| זירוז, הורטטיב | Hortatory | זירוז אחרים. למשל, בעברית מקראית: "נלכה-נא"; בעברית מודרנית: "בואו נלך". |
| תנאי | Conditional |  |
| ספק | Dubitative | מבטא התרחשות או מצב שהדובר אינו בטוח בקיומם במציאות (למשל בטורקית). |
| היפותטי | Hypothetical | מבטא התרחשות או מצב שיכולים להתקיים במציאות אם ישתנו התנאים הקיימים. |
| שאלה | Interrogative | בשפות מסוימות יש נטייה מיוחדת לפועל במשפט שאלה (למשל, בוולשית). ייתכן שבעברית מקראית ה' השאלה שימשה מודוס זה: הֲתֵלֵךְ "האם/הלוא תלך?" |
| היקשי, אינפרנציאלי | Inferential | מבטא התרחשות או מצב שקיומם לא נצפה ישירות, אלא הוא הוסק באופן עקיף (למשל, בטורקית). |
| הצעה, פְּרֵקָטיבי | Precative | הצעה לפעולה. למשל, בעברית מודרנית: "שנלך?"; בעברית מקראית: "הֲתֵלֵךְ?" |
| אופטטיבי | Optative |  |
ראו גם

זמן דקדוקי
אספקט
הערות שוליים

↑  חִוּוּי במילון תורת הצורות [בלשנות] (תשע"ח), באתר האקדמיה ללשון העברית
1 2  תִּלּוּי במילון תורת הצורות [בלשנות] (תשע"ח), באתר האקדמיה ללשון העברית
↑  Thomas Dwight Goodell, Verb Inflection and Stems, A School Grammar of Attic Greek
| --- | --- |
בקרת זהויות :  NLI: 987007536009205171  BNE: XX542757  BnF: cb12046671w (data)  GND: 4129089-6  LCCN: sh85056305  LNB: 000214829  NKC: ph118003
שיתין נשמין

”שנת הסוס.” סוס ישן בעמידה.
שִׁיתִין נִשְׁמִין או שִׁיתִין נִשְׁמֵי (מארמית - שישים נשימות) הוא שיעור זמן הלכתי למדידת שינה. ישנן דעות שונות בספרות ההלכה לגבי אורכו של השיעור, וההכרעה המקובלת היא שהוא מעט יותר מחצי שעה.
מקור

בתלמוד הבבלי נאמר כי אסור לישון בשנת צהריים יותר משיתין נשמין. התלמוד מכנה את השיעור "שינת הסוס".
אמר רב: אסור לאדם לישן ביום יותר משינת הסוס. וכמה שינת הסוס - שיתין נשמי.

אמר אביי: שנתיה דמר כדרב, ודרב כדרבי, ודרבי כדדוד, ודדוד כדסוסיא, ודסוסיא שיתין נשמי.

אביי הוה ניים כדמעייל מפומבדיתא לבי כובי. קרי עליה רב יוסף: "עַד מָתַי עָצֵל תִּשְׁכָּב מָתַי תָּקוּם מִשְּׁנָתֶךָ" (משלי, ו', ט').
דין זה נפסק להלכה בשולחן ערוך:
אם אי אפשר לו ללמוד בלא שינת צהריים – יישן. ובלבד שלא יאריך בה, שאסור לישן ביום יותר משינת הסוס, שהוא שיתין נשמי.
הפוסקים האחרונים סייגו את הדברים וכתבו כי אם ישן לצורך לימוד תורה בלילה וכדומה מותר לו לישון גם יותר מכך.
שיעור הזמן

בפוסקים ישנן כמה דעות מהו שיעור הזמן של שיתין נשמין.
יש שהביאו בשם האר"י שהשיעור הוא שש שעות.
הרב צבי הירש בושקא כתב כי השיעור הוא לא פחות משלוש שעות, והוכיח ממה שמסופר על האר"י שישן שלוש שעות בשבת בצהריים, ולא ייתכן שישן יותר משיתין נשמין.
הרב יחיאל מיכל הלוי אפשטיין כתב "יש אומרים (שהשיעור הוא) כשתי שעות".
החיד"א כתב כי "ירא אחד דקדק כמה פעמים בשינת הסוס" ומצא שהיא "יותר מחצי שעה".
הרמ"ע מפאנו כתב כי שיעור נשימה אחת הוא חלק אחד (1/1080) משעה, ולדבריו שישים נשימות הם שלוש דקות ושליש. בעל התניא כתב גם כן כי שיעור נשימה הוא כך, אך הוסיף כי שישים הנשימות המוזכרות על דוד המלך הם נשימות גדולות הכלולות מ-18 נשימות, לדבריו השיעור הוא שעה אחת.
הרב אברהם דנציג כתב כי שיעור שיתין נשמין הוא שיעור "כדי הילוך מאה אמה", ולדבריו השיעור הוא 54 או 72 שניות. גם הט"ז צידד בכך.
בספרות הקבלה נתנו משמעות אחרת ל"שיתין נשמין" על פי הזוהר, כי אין הכוונה לשיעור זמן כלשהו, אלא כל אדם שקם משנתו לפני חצות הלילה, שנתו לא נחשבת כשנת שיתין נשמין אלא רק כ"שישים נשימות חסר אחת" כיון שהשינה לא מושלמת והוא לא התחבר לכל שישים הדרגות שיש בשינה. אולם המלבי"ם הוכיח מהזוהר שהוא "פחות מארבע שעות".
דינים נוספים

מי שלא ישן שיעור שיתין נשמין אינו חייב בנטילת ידיים כשקם, יש אומרים כי אינו חייב בברכות התורה, ואם היה זה באמצע סעודה אין זה נחשב הסחת דעת המחייבת שוב בברכה.
ראו גם

רשימת מידות, שיעורים ומשקלות בהלכה
שינת הסוס
לקריאה נוספת

יעקב משה הלל, ביאור לשון הזוהר בעניין השינה לפני ואחרי חצות ופירוש השיתין נשמי, מקבציאל יט' ה'תשנ"ד עמודים קצ"א - ר"ב.
יחיאל דב פוקס, בעניין שינה ביום והמסתעף, קובץ "מדרכי דוד" ירושלים ה'תשס"ה, עמודים קע"א - ר"ח.
הערות שוליים

↑  קיצור שולחן ערוך סימן ב' אות ח'. אור לציון חלק ב' פרק א' סימן ז'.
↑  פלא יועץ מערכת השין. פתח הדביר אורח חיים סימן רל"א. רב פעלים בקונטרס "סוד ישרים" חלק ב' סימן ט'.
↑  הרב שלום בוזגלו ב"מקדש מלך" על הזוהר בראשית ר"ז., שו"ת משנה הלכות חלק ה' סימן ד' סוף דיבור המתחיל "גם מש"כ".
↑  שו"ת תפארת צבי סימן א'.
↑  ערוך השולחן סימן ד' סעיף קטן יז'.
↑  מחזיק ברכה בקונטרס אחרון אורח חיים סימן ד'.
↑  אלפסי זוטא סוכה כו:. מובא בשערי תשובה אורח חיים סימן ד' סעיף טז'.
↑  מאמרי אדמו"ר הזקן תקס"ח, עמוד תקמ"ג.
↑  חיי אדם כלל ז' אות ח'.
↑  המוזכר בתלמוד בבלי, מסכת סוכה, דף כ"ו, עמוד א'.
↑  (תלוי במחלוקת הראשונים ב"כדי הילוך מיל" ) מידות ושיעורי תורה פרק כ' הערה 127. שמירת הגוף והנפש סימן נד' הערה מה'
↑  טורי זהב, אורח חיים סימן מד' ס"ק א'.
↑  ספר הזוהר, חלק א', דף ר"ז, עמוד א'
↑  שלמי ציבור יז. בשם הרש"ש. כף החיים אורח חיים סימן ד' סעיף קטן נז'. שו"ת וישב הים חלק ג' סימן א'.
↑  ארצות החיים, ארץ יהודה, סימן ד' סעיף קטן י'.
↑  משנה ברורה, סימן ד', סעיף קטן ל"ד
↑  הרב שלמה זלמן אוירבך ב"הליכות שלמה" תפילה פרק ו' סעיף א'. לוח לארץ ישראל בדיני הושענא רבה בשם האדר"ת.
↑  חיי אדם כלל מ' סעיף י"ז.
| מידות, שיעורים ומשקלות בהלכה |
| --- | --- | --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |  |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |  |
| מידות שטח | בית כור • בית לתך • בית סאה • בית קב • בית רובע |  |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
איריס האן

| --- | --- |
אין תמונה חופשית
 לידה:  1967 (בת 58 בערך)
 מדינה:  ישראל
 מקום מגורים:  חיפה
 ידועה בשל:  פעילותה למען הסביבה
 השכלה:  בוגרת מדעי החקלאות מהאוניברסיטה העברית בירושלים, משפטים מהמרכז הבינתחומי הרצליה ומוסמכת בתכנון ערים ואזורים מהטכניון
 מקצוע:  מתכננת סביבתית ועורכת דין
 תפקיד:  מנכ"לית החברה להגנת הטבע
 מפלגה:  המפלגה הירוקה 
 מספר צאצאים:  3 
 
איריס האן (נולדה בשנת 1967) היא מתכננת סביבתית, עורכת דין ומנכ"לית לשעבר של החברה להגנת הטבע. האישה הראשונה שכיהנה בתפקיד זה.